હું તો ધંધાદારી એક્ટર છું. ધર્માદા માટે કામ કરતો નથી. મારી ગુણવત્તા છે સંનિષ્ઠા અને કામ પ્રત્યેની લગન. કોઈ પણ દિગ્દર્શકને હું સારા અભિનયની ખાતરી આપી શકું. સફળતાની બાંયધરી ન જ આપી શકું. એમ તો અમિતાભ કે સલમાન સુદ્ધાં સફળતાની ખાતરી આપી શકે છે? હું એટલી જ આશા સેવું છું કે ફળદાયી પરિણામ લાવવા સૌએ સહકાર આપવો જોઈએ કારણ ફિલ્મ નિર્માણ ટીમવર્ક પર નિર્ભર હોય છે. કોઈ પણ ફિલ્મમાં એકમેકની આતુરતા અને સંકળાવવાની અપેક્ષા પર જ સફળતાનો મદાર બંધાય છે. જો મને સમજાઈ જાય કે ડાયરેક્ટર કે સાથી કલાકારો ફિલ્મમાં સંકળાતા નથી તો હું આસાનીથી અલગ થઈ શકું છું. એવે વખતે મને બિનસલામતી ખૂબ જ સતાવે છે.